ბელმოპანი
ბელმოპანი (ინგლ. Belmopan) — ბელიზის დედაქალაქი. 2010 წლის მონაცემებით ქალაქში ცხოვრობს 16 451 ადამიანი. ბელმოპანი მოქცეულია კაიოს ოლქის შემადგენლობაში. ქალაქი მდებარეობს ზღვის დონიდან 76 მეტრზე. გაშენებულია მდინარე ბელიზის აღმოსავლეთ ნაპირზე. მისგან 80 კილომეტრში მდებარეობს ქვეყნის უდიდესი ქალაქი და ყოფილი დედაქალაქი ბელიზი, რომელიც 1961 წელს ქარიშხალმა დაანგრია. უკვე 1970 წელს, დედაქალაქი ბელმოპანში იქნა გადმოტანილი, აიგო სახელმწიფო დაწესებულებების შენობები. სწორედ ამ წელს მიენიჭა ბელმოპანს ქალაქის სტატუსი.